མཐོ་རིམ་དང་དམའ་རིམ་སྲོག་ཆགས་ཀུན་དགའ་སྐྱོ་ཆགས་སྡང་གི་སེམས་འགྱུ་ཅན་ཤ་སྟག་ཡིན་ལ།རང་རང་གི་ངོས་ནས་ཚེ་སྲོག་གི་ངོ་བོ་དང་།ཚེ་སྲོག་གི་རིན་ཐང་།ཚེ་སྲོག་གི་འདང་རྩིས་ཆེ་ཆུང་སོགས་མཉམ་མཉམ་ཡིན་པས།ཐ་ན་འབུ་གྲོག་མ་གཅིག་མ་གཏོགས་ཚེ་སྲོག་གི་འཇིགས་པ་ལས་བསྐྱབས་མ་ཐུབ་རུང་།ཚེ་སྲོག་སྐྱོབ་པ་ནི་མི་འཇིགས་སྐྱབས་སྦྱིན་གྱི་ཉམས་ལེན་དང་སེམས་ཅན་གྱི་དྲིན་བཟོ་སྟངས་ཆེས་བླ་ན་མེད་པ་ཞིག་ཡིན།རང་གི་ལུས་ལ་དཔེ་ལོངས་ལ།།གཞན་ལ་གནོད་པ་མ་བྱེད་ཅིག།ཅེས་པ་ལྟར་མི་ཕྱུགས་བར་གནས་བབས་དང་གོ་ས་བརྗེ་རེས་ཀྱི་བསམ་གཞིག་བྱས་ཚེ་དུད་འགྲོ་ཡང་ང་ཚོ་ནང་བཞིན་དགའ་སྐྱོ་ཆགས་སྡང་གིས་མནར་བཞིན་ཡོད་པ་དང་།སོ་སོའི་ཚེ་སྲོག་ལ་འཕྲད་པའི་འཇིགས་སྐྲག་ནི་བཟོད་པར་དཀའ་བ་ཞིག་ཡིན་པ་ཚོར་ཐུབ།